Pas de roses pour OSS 117
Pas de roses pour OSS 117 (), u međunarodnoj distribuciji poznat pod engleskim naslovom OSS 117 - Double Agent () je francusko-italijanski špijunsko-akcioni film snimljen 1968. godine u režiji Jean-Pierrea Desagnanata, Renza Cerrata i Andréa Hunebellea. Predstavlja adaptaciju romana Pas de roses à Ispahan Jeana Brucea o agentu OSS 117. Naslovni protagonist, koga tumači John Gavin, je Hubert Bonisseur de La Bath, američki obavještajac koji dobija zadatak infiltirati se u terorističku organizaciju koja namjerava atentatom sabotirati bliskoistočni mirovni proces, te u tu svrhu preuzima identitet profesionalnog ubice po imenu William Chandler.

Pas de Roses je oko sebe okupio jednu od najimpresivnijih glumačkih postava u historiji tzv. eurospy filmova. Producent Hunebelle je, pak, za naslovnu ulogu mislio zadržati austrijskog glumca Fredericka Stafforda, koji je bio nastupio u prethodnim nastavcima; on je, međutim, postao nedostupan zbog angažmana u Hitchcockovom Topazu, pa je umjesto njega uskočio Gavin. Kako bi se publici objasnila zamjena, u scenario je ubačena plastična operacija kojom je de la Bathu izmijenjen lično opis. Film nije imao naročitog komercijalnog uspjeha, ali je dobio dobre kritike, a Gavin ostvario tako dobar dojam da je nakratko bio angažiran za prestižnu ulogu Jamesa Bonda u Dijamanti su vječni.

Uloge
 John Gavin : Hubert Bonisseur de La Bath, alias OSS 117, alias William Chandler
 Margaret Lee : Aïcha Melik
 Robert Hossein : Dr. Saadi
 Curd Jürgens : Le Major
 Piero Lulli : Heinrich Van Dyck
 Luciana Paoluzzi : Maud, la doctoresse
 Rosalba Neri : Conchita
 George Eastman : Karas
 Guido Alberti : Farouk Melik
 Renato Baldini : MacLeod
 Luciano Bonanni : un policier

Izvori

Vanjske veze
OSS 117 at IMDB
Review of film at The Lucid Nightmare
Review of movie at Double O blogsite

Francuski filmovi
Italijanski filmovi
Špijunski filmovi
Akcije (filmovi)
Authority control 2